ສະມາຄົມສົ່ງເສີມຊຸມຊົນລາວ ລັດນິວເຊົ້າທ໌ເວລສ໌ ແຫ່ງອອສເຕຣເລຍ (ເບິ່ງວີດິໂອ)
ສສຊລ ເປັນອົງການຈັດຕັ້ງແບບສະຫະກອນ ທີ່ດໍາເນີນກິດຈະການແບບນາຍຈ້າງ ມີສູນ ຝາກເດັກແລະເຮືອນໃຫ້ສະມາຊິກທີ່ທຸກຍາກ ເຊົ່າໃນລາຄາຖືກ.
ສະມາຄົມສົ່ງເສີມຊຸມຊົນລາວແຫ່ງລັດ New South Wales ເປັນອົງການຈັດຕັ້ງຂອງ ອົບພະຍົບລາວ ເພື່ອຊ່ວຍເຫລືອເພື່ອນຊາວລາວດ້ວຍກັນ ທີ່ເຂົ້າໄປຕັ້ງຖິ່ນຖານຢູ່ໃນລັດ ດັ່ງກ່າວຂອງປະເທດອອສເຕຣເລຍ ແຕ່ຫາກມີກິດຈະກໍາຫລາຍຢ່າງທີ່ແຕກຕ່າງໄປຈາກ ອົງການຊ່ວຍເຫລືອໃນທໍານອງດຽວກັນຢູ່ໃນປະເທດອື່ນໆ ທີ່ມີອົບພະຍົບຈາກປະເທດລາວ ເຂົ້າໄປເພິ່ງພາໃບບຸນອາໃສຢູ່ນັ້ນ ຊຶ່ງດາຣາມີລາຍລະອຽດມາສະເໜີທ່ານ ຢູ່ຕ່າງປະເທດ ບໍ່ວ່າປະເທດໃດກໍຕາມ ທີ່ມີປະຊາຊົນລາວ ຊາວອົບພະຍົບໄປແຕັ້ງຖິ່ນຖານຢູ່ ເປັນຈໍານວນຫລາຍນັ້ນ ແມ່ນຈະມີການຈັດຕັ້ງກັນເປັນສະມາຄົມຂຶ້ນມາ ເພື່ອຊ່ວຍ ເຫລືອຊຶ່ງກັນແລະກັນ ແລະເພື່ອອະນຸລັກຮັກສາຄວາມ ເປັນລາວເອົາໄວ້ ແລະສົ່ງເສີມເຜີຍແຜ່ປະເພນີວັດທະນະ ທໍາລາວ ໃຫ້ຊາວຕ່າງດ້າວ ກໍຄືເຈົ້າຂອງປະເທດທີ່ພວກ ເຂົາເຈົ້າໄປອາໃສເພິ່ງໃບບຸນຢູ່ນັ້ນ ໄດ້ຮູ້ຈັກແລະເຂົ້າໃຈ ເພື່ອຄວາມສາມັກຄີໃນການດໍາລົງຊີວິດຢູ່ຮ່ວມກັນ ແຕ່ວ່່າ ເທົ່າທີ່ຜ່ານມາ ຂ້າພະເຈົ້າຍັງບໍ່ເຄີຍເຫັນມີສະມາຄົມໃດ ທີ່ ມີການຈັດຕັ້ງທີ່ແໜ້ນໜາ ແລະມີການຊ່ວຍເຫລືອສະມາ ຊິກຢ່າງເປັນຮູບປະທໍາ ຫລາຍເທົ່າກັບສະມາຄົມສົ່ງເສີມ ຊຸມຊົນລາວ ຫລື Lao Community Advancement Co-op, Ltd, ຫລື ແຫ່ງລັດ New South Wales ປະເທດອອສເຕຣເລຍ ທີ່ໄດ້ຖືກຈັດຕັ້ງຂຶ້ນມາເມື່ອປີ 1982 ທ່ານ ເດດ ສີແສງຣັດ ປະທານ ຄົນປັດຈຸບັນຂອງ  ເວົ້າ ສູ່ວີໂອເອຟັງວ່າ ຫລັງຈາກທີ່ ພວກອົບພະຍົບລາວໄດ້ພາກັນ ເຂົ້າໄປຕັ້ງຖິ່ນຖານ ຢູ່ໃນລັດນິວ ເຊົ້າທ໌ເວລສ໌ໃນປີ 1976 ນັ້ນ ແລ້ວ ກໍໄດ້ພາກັນຈັດຕັ້ງສະມາ ຄົມຂຶ້ນມາ ເພື່ອຊ່ວຍເຫລືອຊຶ່ງ ກັນແລະກັນ ແຕ່ວ່າການຈັດຕັ້ງ ເປັນສະມາຄົມແບບນັ້ນບໍ່ໄດ້ຮັບ ການຮັບຮູ້ແລະຊ່ວຍເຫລືອຈາກ ລັດຖະບານ ຈຶ່ງໄດ້ພາກັນມາຈັດ ຕັ້ງເປັນສະຫະກອນຂຶ້ນໂດຍໃສ່ ຊື່ວ່າ ສະມາຄົມສົ່ງເສີມຊຸມຊົນ ລາວຫລື ຊຶ່ງມີຈຸດປະສົງສໍາຄັນຢູ່ 3 ຢ່າງ ຄື ນຶ່ງ: ເພື່ອຊ່ວຍເຫລືອເບິ່ງແຍງຊຶ່ງກັນ ແລະກັນ ສອງ: ຮັກສາປົກປ້ອງແລະເຜີຍແຜ່ສິນລະປະວັດທະນໍາລາວໃຫ້ຄົງຢູ່ຕະຫລອດໄປ ແລະສາມ: ປະຕິບັດໜ້າທີ່ເປັນ partnership ຫລື ຄູ່ຮ່ວມງານກັບລັດຖະບານ ເພື່ອສ້າງ ເງື່ອນໄຂໃຫ້ຊາວອົບພະຍົບລາວປັບໂຕເຂົ້າກັບສັງຄົມຂອງອອສເຕຣເລຍໄດ້ ຢ່າງຖືກຕ້ອງ ຕາມກົດໝາຍ ຊຶ່ງທາງລັດຖະບານກໍໄດ້ເອົາເຮືອນຫລັງນຶ່ງໃຫ້ ພ້ອມກັບດິນ ໂດຍມີເງື່ອນ ໄຂວ່າ ໃຫ້ຕັ້ງສູນຝາກເດັເປັນເວລາ 20 ປີ ຊຶ່ງເງື່ອນໄຂດັ່ງກ່າວນັ້ນ ທາງ  ກໍໄດ້ ປະຕິບັດລຸລ່ວງໄປແລ້ວ ຈຶ່ງໄດ້ກໍາມະສິດເປັນເຈົ້າຂອງເຮືອນຫລັງນັ້ນໂດຍເຕັມ ຊຶ່ງເວລາ ນີ້ ມີລາຄາປະມານນຶ່ງລ້ານ$ ນອກຈາກສູນຝາກເດັກວັດທະນາ ທີ່ຕັ້ງຢູ່ໃນ ອາຄານຫລັງດຽວກັນກັບສໍານັກງານຫ້ອງການ ຂອງ ທີ່ຖະໜົນ Lovoni ເມືອງ Cabramatta ນັ້ນແລ້ວ ສະມາຄົມສົ່ງເສີມຊຸມ ຊົນລາວ ລັດນິວເຊົ້າທ໌ເວລສ໌ ຍັງມີເຮືອນໃຫ້ ພວກຄອບຄົວສະມາຊິກ ທີ່ມີລາຍໄດ້ຕໍ່າ ຫລື ຜູ້ທີ່ກິນເງິນ welfare ຫລືເງິນສົງເຄາະຈາກ ລັດຖະບານນັ້ນ ແລະມີຫໍພັກໃຫ້ຜູ້ເຖົ້າຢູ່ນໍາ ອິງຕາມທ່ານເດດ ສີແສງຣັດ ທີ່ກ່າວວ່າ ລັດ ຖະບານໄດ້ເອົາເຮືອນໃຫ້  18 ຫລັງ ເພື່ອຈຸດປະສົງດັ່ງກ່າວ ບໍ່ພຽງແຕ່ໃຫ້ການຊ່ວຍເຫລືອແກ່ ສະມາຊິກຜູ້ທຸກຍາກແລະຜູ້ສູງອາຍຸທີ່ກະ ສຽນແລ້ວ ໃນດ້ານເຄຫາສະຖານຫລືບ່ອນ ຢູ່ອາໃສເທົ່ານັ້ນ ແຕ່ຍັງໃຫ້ການຊ່ວຍເຫລືອ ໃນດ້ານອື່ນໆນໍາອີກ ນັບຕັ້ງແຕ່ໄດ້ສ້າງຕັ້ງ ຂຶ້ນມາ ເຊ່ນ ຈ້າງພະນັກງານມາເປັນລ່າມ ແປພາສາ ແລະຊ່ວຍເຫລືອພາຊາວອົບພະ ຍົບ ໄປໂຮງໝໍ ຫລືໄປສານເວລາທີ່ມີປັນຫາ ທາງກົດໝາຍເປັນຕົ້ນ ຈຸດປະສົງນື່ງອີກຂອງສະມາຄົມ ສົ່ງເສີມຊຸມຊົນລາວ ລັດ NSW ກໍຄືອະນຸລັກຮັກສາແລະສົ່ງເສີມ ເຜີຍແຜ່ຮີດຄອງປະເພນີ ແລະ ວັດທະນະທໍາອັນດີງາມຂອງ ລາວໄວ້ໃຫ້ຄົງຢູ່ຕໍ່ໄປ ຊຶ່ງທ່ານ ເດດ ສີແສງຣັດ ອະທິປາຍເຖິງ ກິດຈະກໍາຂອງ  ໃນ ດ້ານນີ້ວ່າ ມີໂຮມທັງໂຮງຮຽນ ສອນພາສາລາວ ສອນເດັກ ນ້ອຍລາວໃຫ້ຮູ້ຈັກນົບໄຫວ້ ຕາມປະເພນີລາວ ແລະເພື່ອ ເຜີຍແຜ່ວັດທະນະທໍາລາວນັ້ນ ທາງ  ກໍໄດ້ຈັດກິດຈະກໍາຫລາຍຢ່າງຂຶ້ນ ເຊ່ນງານສະຫລອງປີໃໝ່ລາວ ແລະ ອື່ນໆອີກ ທ່ານ ເດດ ສີແສງຣັດ ຮຽນຈົບ ປະລິນຍາຕີຈາກມະຫາວິທະຍາ ໄລລັດຮາວາຍ ເມື່ອປີ 1972 ແຕ່ຫລັງຈາກໄດ້ອົບພະຍົບຫລົບ ໜີອອກຈາກປະເທດລາວ ລຸນ ຫລັງການປ່ຽນແປງລະບອບປົກ ຄອງໃນປີ 1975 ໄປຢູ່ສູຍອົບ ພະຍົບທີ່ປະເທດໄທແລ້ວ ກໍໄດ້ ຕັດສິນໃຈພາຄອບຄົວ ໄປຕັ້ງຖິ່ນ ຖານໃໝ່ຢູ່ໃນປະເທດອອສເຕຣ ເລຍ ແລະໄດ້ເປັນສະມາຊິກກໍ່ ຕັ້ງສະມາຄົມສົ່ງເສີມຊຸມຊົນລາວ ຫລື  ນີ້ ຈົນໄດ້ມາກໍາຕໍາ ແໜ່ງເປັນປະທານສະມາຄົມ ເປັນເທື່ອທີສອງນີ້ແລ້ວ ທ່ານ ເດດມ້ວນທ້າຍການໃຫ້ສໍາພາດ ກັບວີໂອເອ ໂດຍການເຊີນຊວນ ໃຫ້ເຂົ້າໄປເບິ່ງໜ້າ Facebook ຂອງ ສສຊລ ແລະອວຍພອນໃຫ້ທຸກໆທ່ານຈົ່ງມີແຕ່ ຄວາມສຸກ ຄວາມຈະເລີນ ຕະຫລອດ ປີໃໝ່ລາວນີ້ ບົດສໍາພາດນີ້ແມ່ນຍາວກ່ວາອັນທີ່ອອກອາກາດໄປເມື່ອວັນທີ 12 ພຶດສະພາ ທີ່ໄດ້ຖືກຕັດໃຫ້ສັ້ນລົງ ຍ້ອນເວລາຈໍາກັດ